Novi trendovi u turističkim ponudama - Skuplja "jeftina" Kuba i povoljniji "nedostižni" Maldivi - TRAVEL BOUTIQUE\nNovi trendovi u turističkim ponudama – Skuplja „jeftina“ Kuba i povoljniji „nedostižni“ Maldivi\nIzvor: eKapija, novembar 2016.\nNova sezona putovanja na daleke destinacije je počela i popusti za rane uplate su uveliko aktuelni. Sa novim katalozima stižu i novine, koje prilično iznenađuju, tako da su se naša već uljuljkana očekivanja o popularnim destinacijama poremetila. Izgleda da su kreatori turističke ponude na određenim egzotičnim destinacijama odlučili da promene imidž i dosadašnji koncept turizma.\nVrtoglavi uspon Kube\nNavikli smo da posmatramo Kubu kao povoljnu destinaciju, gde su hoteli skromni, naročito u Havani i da je najveća stavka u budžetu za putovanje avio karta. Političke promene na Kubi i njeno otvaranje ka Americi dovele su neverovatnog priliva turista iz svih krajeva sveta, kao da svi žele da je posete dok je još autentična, dok se nije „amerikanizovala“. Veća potražnja – naravno znači veću cenu, i sada je 3 noćenja u Havani u boljem hotelu skuplje od povratne avio karte.\n– Na primer, u jednom od hotela koje preporučujemo u Havani, noćenje je pre samo godinu dana koštalo 75 EUR, a sada u istom periodu košta desetostruko više – 750 EUR – kažu u Travel boutique.\nMeđutim povećanje cena ne smanjuje interesovanje za Kubu, koja je najpopularnija daleka destinacija u Srbiji, jer su se otvorili drugi kanali i mogućnosti smeštaja, kao što su šarmantni apartmani i stanovi, takozvani „casa particular“ gde turisti mogu uživati u autentičnom okruženju i srdačnom odnosu sa domaćinima po veoma povoljnim cenama. I dalje je moguće otputovati na Kubu za 1.400 EUR, samo u drugačijim uslovima i ukoliko se na vreme organizujete.\nLuksuznija Šri Lanka\nIznenađujuće promene se mogu videti u turističkoj ponudi Šri Lanke. Nekako je ova destinacija do sada bila misteriozna putnicima, nisu od nje znali šta da očekuju – da li je samo za obilazak budističkih hramova i fenomenalnih spomenika kulture ili „tamo može i da se kupa“. Još jedan faktor neodlučnosti, čak i nepoverenja jesu slike hotela i plaža koje se mogu naći na internetu – hoteli jednostavnih linija, drveni kreveti, bez detalja, a plaže žućkaste, tamno more i lelujave palme.\nOvoj zemlji je stvarno potreban pravi fotograf sa inspiracijom.\nMeđutim poznati svetski hotelski lanci su prepoznali izvanredan potencijal „bisera Indijskog okeana“, koji i te kako ima divne plaže, i ove godine su otvoreni luksuzni resorti lanaca Shangri-La, Anantara, Avani, dok je većina hotela promenila zastarele web stranice i predstavila javnosti istinski potencijal i prednost koje Šri Lanka ima. Sklad sa prirodom, eko-turizam, nameštaj i ukrasi u hotelima od prirodnih materijala, jednostavnost u detaljima, luksuz u minimalizmu, ishrana na bazi ajurvede, jutarnja joga, dostojanstvenost budističke kulture u ophođenju lokalnog stanovništva sa strancima – sve to je oduvek krasilo Šri Lanku, ali je tek sada postalo vidljivo.\nCene smeštaja su možda sada više od onoga što smo navikli, međutim sa čestim promotivnim akcijama avio kompanija, Šri Lanka i dalje spada u grupu ekonomičnih destinacija. Bar kada je reč o troškovima.\nZbog svojih cena, Maldivi su uvek delovali kao nedostižni ideal našim turistima. Pre samo nekoliko godina je avio karta koštala koliko danas ceo aranžman. Na našem tržištu kao da se avio kompanije utrkuju koja će dati bolju cenu karata i uvek u isto vreme lansiraju promocije.\nOvog meseca je povratna karta za Maldive mogla da se kupi za neverovatnih 345 EUR, koliko je, recimo, karta do Lisabona. Ovakav trend prate i svetski turoperateri i ove sezone u zakupu imaju skromnije hotele, kao i hotele na ostrvima naseljenim lokalnim stanovništvom.\nMaldivi više nisu samo ekskluziva za maloodabrane, već su njihove lepote postale dostupnije svim ljubiteljima mira, blistavih plaža i čarobne prirode.\nOva godina je definitivno u znaku Zanzibara. Do skoro potpuno nepoznato ostrvo Tanzanije, vrtoglavo se popelo na vrh agencijskih top selling lista. Fantastični Indijski okean, blistavo bele plaže, afrički šik i cenovna dostupnost hotela u potpunosti osvajaju naše turiste i potražnja je u stalnom usponu. Ovo prepoznaju i avio kompanije i tako će Turkish Airlines od 12. decembra redovno leteti do Zanizabara, za početak po promotivnoj ceni od 399 EUR za povratnu kartu sa svim taksama. Da, sa svim taksama.\nAzijski tigar Malezija\nU ovoj godini je primećena i promena u interesovanju putnika, sve se više traži nešto novo što nije u redovnoj ponudi agencija. Iz te „nove“ ponude se posebno izdvojila fenomenalna Malezija koja pruža sasvim novi doživljaj jugoistočne Azije.\nTo je kombinacija egzotične divlje prirode, bogate kulturne istorije, fascinantnih plaža i futurističke arhitekture Kuala Lumpura, što putnike u potpunosti oduševljava. Pristupačnost avio karata, povoljan smeštaj i dobre konekcije dodatno upotpunjuju bogatu turističku ponudu ove zemlje i aranžman za putovanje se kreće od 1.000 EUR sa avio kartom sa svim taksama.\nBeskrajne su mogućnosti individualnih putovanja i promene su uvek uzbudljive. Bitno je da se za svoje putovanje dobro pripremite i da sa uživanjem uplovite u avanturu. U tome vam mogu pomoći i turistički agenti, koji imaju najbolji uvid u trendove i mogućnosti koje svaka destinacija pruža. Proverite dokle vam važi pasoš i dozvolite sebi da se promenite, poručuju vam iz Travel Boutique.


NIZAK PRAG BEDE | ASNS\nOKO 2,6 miliona ljudi u Srbiji živi u siromaštvu ili u riziku od siromaštva. Kako je saopštila Evropska mreža protiv siromaštva – Srbija, povodom 17. oktobra, Međunarodnog dana borbe protiv siromaštva, lane je u našoj zemlji bilo 3,6 odsto, odnosno oko 260.000 ekstremno siromašnih. U pitanju su oni koji su mesečno prihodovali do 90 odsto od 11.694 dinara (što je linija siromaštva koju je odredila Vlada).\n– Procenat siromašnih i onih koji žive u riziku od siromaštva stagnira posle velike ekonomske krize 2009. – kaže Cvejić. – Posle blagog porasta, od tada pa u poslednjih sedam godina, sedam odsto celokupne populacije živi u apsolutnom i četvrtina u relativnom siromaštvu.\nBEOGRAD REGIONALNI prikaz siromaštva ukazuje na to da je siromaštvo najmanje u beogradskom regionu (četiri odsto siromašnih), i da je tri puta ređe zastupljeno nego u regionu južne i istočne Srbije (koji je region sa najvišom stopom siromaštva od 13 odsto), kažu za “Novosti” u Vladinom timu.\n– I rizik od siromaštva i rizik od socijalne isključenosti imaju gotovo duplo veću stopu u Srbiji nego što je prosek za članice EU – komentariše Cvejić, i dodaje da su neki koraci ka smanjenju siromaštva napravljeni, ali da je neophodno da država utiče na smanjenje nejednakosti. Ključno je da se uspostavi bolja socijalna zaštita, veća kontrola finansijskih tokova, spreči korupcija.\n– Ja se zalažem i za veće oporezivanje bogatih. Potreban nam je i finansijski podsticaj preduzetništvu – zaključuje naš sagovornik.\nPrema “profilu” koji je izradio vladin tim za socijalno uključivanje i smanjenje siromaštva, najveći procenat siromašnih je u istočnoj i jugoistočnoj Srbiji, posebno u vangradskim područjima. Naročito su ugrožene petočlane i višečlane porodice, čiji nosioci nemaju završenu školu ili imaju samo osmoletku, i često nemaju stalno zaposlenje.\n– Da nije bilo socijalnih transfera stopa siromaštva bi umesto sadašnjih 7,3 odsto iznosila 9,9 odsto, a u siromaštvu bi bilo 170.000 ljudi više. Zabrinjava činjenica da Srbija u evropskim okvirima ostaje jedna od najugroženijih zemalja. Prag rizika siromaštva na mesečnom nivou za pojedinca iznosi 15.416 dinara, i u poređenju sa članicama EU niži je od svih osim Rumunije – kažu u Timu.\n– Dve decenije nemamo socijalne karte, pa je ista cena kilovata struje i kubika vode za one koji troše na podno grejanje i bazene, kao i za one koji jedva preživljavaju. Ne može isti porez da plaća samac i četvoročlana porodica.


Neverovatno: Doktori izvadili četiri žive pčele iz oka žene sa Tajvana (VIDEO) - National Geographic Srbija\n: Nova studija je pokazala da javnost uglavnom ne voli ose, dok su pčele visoko cenjene. Istraživači kažu da je ovo gledište nepravedno, jer su ose isto tako ekološki korisne kao i pčele.\nMedicina Insekti Medicina Zdravlje


Odobreni poticaji poljoprivrednim proizvođačima i otkupljivačima na području ZDK - Akta.ba\n15.11.2018. 14:45 / Izvor: Akta.ba\nZa 46 proizvođača krastavca kornišona, koji su ispunjavali uslove iz javnog poziva, odobrena su sredstva od 15.116,50 KM. Ti proizvođači proizveli su ukupno 216,5 tona kornišona, a subvencija iznosi sedam feninga po kilogramu.\nOdobreno je 75.000 KM na ime subvencije otkupljivačima koji vrše otkup i zamrzavanje jagodičastog voća. Pravo na poticaj ostvarila su tri otkupljivača koji su otkupili ukupno 1.421 tonu jagodičastog voća. Također, odobrena su sredstva od 13.777,80 KM za dva otkupljivača svježeg voća i povrća koji su ove godine otkupili 344,5 tona voća i povrća.\nVlada je odobrila 40.000 KM poticaja za 20 obrtnika i drugih pravnih subjekata registrovanih za ovčarsku ili kozju proizvodnju, po subjektu 2.000 KM, a odobreno je i 8.000 KM za četiri proizvođača koji su ostvarili pravo na podršku za registrovanu svinjogojsku proizvodnju.\nOdobrena su i sredstva od 7.600 KM općinama i gradovima za provođenje mjere preventivnog cijepljenja životinja protiv bolesti crnog prišta - antraksa. Na području Zenice, Žepča, Visokog i Kaknja, gdje su u proteklih 20 godina registrovani slučajevi antraksa, izvršeno je preventivno cijepljenje 760 goveda.


Uspješan nastup Novljana u Njemačkoj: Poziv Herceg Novom da ugosti međunarodnu radionicu za duvačke orkestre\nsrijeda, 05 jun 2019 11:52\nMladi članovi Gradske muzike Herceg Novi uspješno su učestvovali u projektu međunarodne radionice za duvačke orkestre u Babenhauzenu u Njemačkoj.\nKao rezultat dobre saradnje, Herceg Novom je ponuđeno da bude domaćin sledeće međunarodne radionice u febuaru 2020. godine.\nOsmoro mladih Novljana, članova Gradske muzike uzrasta od 12 do 16 godina, bili su sa muzičarima iz Njemačke i Poljske dio velikog orkestra koji je brojio 62 člana. Pod dirigentskom palicom Patrika Šila iz Njemačke i Dariusa Leziona iz Poljske mladi muzičari su na aktivnim i dinamičnim probama uvježbali pet kompozicija.\nSvoje znanje pokazali su u finalnom dijelu projekta, nastupom na Festivalu muzike u gradu Natenhauzenu 01. i 02. juna. Ovaj festival okupio je 65 orkestara sa ukupno 1.700 muzičara, koji su defilovali pred preko 20.000 posjetilaca.\nJedinstveni, veliki orkestar koji su činili mladi članovi Gradske muzike Herceg Novi sa kolegama iz Njemačke i Poljske dobio je posebnu pažnju publike, u skladu sa sloganom prvog festivalskog dana - "na mladima svijet ostaje".\nNakon sedam dana, mladi Gradske muzike Herceg Novi vratili su se iz Njemačke sa novim znanjem i iskustvima, ali i novim poznanstvima i prijateljstvima sa vršnjacima iz drugih zemalja koji su takođe zaljubljenici u muziku i zajedničko muziciranje.\nDirektor centra za omladinu u Babenhausenu i direktor projekta saradnje mladih muzičara Evrope Majkl Sel izrazio je zadovoljstvo postignutim rezultatima i potencijalima mladih Novljana i našeg grada.\nZato je izrazio želju da sledeće, 2020. godine u februaru upravo Herceg Novi i Gradska muzika budu domaćini ove međunarodne radionice za duvačke instrumente i orkestre, uz potpunu finansijsku podršku partnera iz Njemačke.\nKako je predloženo, realizacija projekta u Herceg Novom bila bi krajem februara 2020. godine, a konačna potvrda i detalji organizacije biće predmet razgovora u narednom periodu.\nDo saradnje i poziva za učešće na radionici u Babenhauzenu došlo je nakon prošlogodišnjeg učešća i osvajanja drugog mjesta u poljskom gradu Lobecu, na takmičenju duvačkih orkestara Evrope. Žiri, koji su činili i članovi iz Njemačke, zapazio je da u ansamblu Gradske muzike Herceg Novi svira veliki broj mladih, uzrasta od 12 do 25 godina, i odmah nakon festivala uputio poziv za ovu radionicu, koja je realizovana u okviru njemačko-poljskog kulturnog projekta. Učešće hercegnovske Gradske muzike podržale su Opština Herceg Novi i lokalna Turistička organizacija.


Oralni seks iz muskog ugla\nFudbal, plazma televizori, masni obroci nalaze se u vrhu liste omiljenih stvari u svetu muškaraca. Ali na samom vrhu se nalazi upravo oralni seks!\nAko želite da Vaše želje na ovom polju budu uslišene stavite joj do znanja svoj ugao posmatranja stvari. U knjizi seks eksperta – Ian Kernera, opisane su tehnike koje su, iz muškog ugla, najuticajnije.\nUsta u kombinaciji sa rukama\nU fazi stimulisanja odnosno buđenja želje za oralnim seksom, usta u kombinaciji sa rukama ostavljaju bez daha. Tada se treba posvetiti najosetljivijem delu penisa, glava i kožica oko nje. Dakle, ukoliko su stvari počele da se kreću u ovom pravcu, upotrebite svoju ruku kako biste joj pokazali pravo mesto. - Budite izuzetno nežni i ophodite se prema svojoj partnerki kao prema boginji!\nKombinovanje tehnika – zajednički užitak!\nOdržavajte ga čvrstim – da biste dobili pun efekat ovog čina potrebno je više pokušaja i da saznate šta kome prija. Usne na vrh penisa oformljene u pečurku su uvek dobar početak, a oboje ćete uživati u kombinovanju tehnika. Da li i Vi volite kada devojka pravi "usisni" osećaj ili ste od onih kojima je to neprijatno? Ako uzdahnete nešto glasnije ona će prepoznati šta Vam prija, a šta ne... Alternetiva tome je nežnost i tehnika zvana sladoled.\nKod Vas uvek pali nežno dodirivanje vrha penisa jezikom u kombinaciji sa rukama tako što ćete povlačiti kožicu gore dole, a jezik ćete koristiti upravo na najosetljivijem delu. Rukom ga možete dodirivati Vi ili ona, kako Vam bude zgodnije!\nSamo muškarci znaju šta to zapravo znači i zašto toliko padaju na to. U anketama muškarci su objasnili da nije reč o tehnici nego o fantaziji koja se ponekad primenjuje. Ako se brinete zbog njene neprijatnosti poslužite malim trikom time što ćete pre usana staviti ruke. Razlika se neće primetiti ali će efekat biti mnogo „dublji“.\nŽene imaju kontrolu\nTokom oralnog seksa žene imaju potpunu kontrolu. Mogu da stanu kada požele, da uspore, ubrzaju, da Vas zadovoljite ili Vam odlože zadovoljstvo. Potrudite se da dođete do zadovoljstva, nemojte je primoravati ni na šta, najvažnije je da i njoj bude jednako prijatno kao i Vama. Učinite i Vi za nju nešto što ona voli tokom ovog čina, verujte umeće da pokaže zahvalnost!\nVrhunac oralnog seksa\n"Gutanje" je, za svakog muškarca, vrhunac oralnog seksa. Jedna od stvari koja predstavlja i vrhunac intime između dvoje. Oni kroz ejakulaciju uživaju u orgazmu. Mnoge žene upravo stanu tu iako ovo predstavlja nastavak stimulacije, a samim tim i veće zadovoljstvo. Međutim, ako Vašoj partnerki to ne prija, postoje mnogi načini stimulisanja orgazma i povećanja zadovoljstva prstima, grudima, jezikom...\nKao najbitniju činjenicu u toku oralnog seksa muškarci su izdvojili kontakt očima. U pitanju je interakcija koja nastane kada se susretnu pogledi i uzbuđenje koje se u tom trenutku stvara. Iskoristite ovaj momenat da joj pogledom pokažete šta Vam prija.\nNe zaboravite – većina žena uživa u tome da pruža oralno zadovoljstvo partneru, samo ako je tretirana sa nežnošću i poštovanjem!


Kilijan Mbape sanja o Realu, ali mu sve može pokvariti ROĐENA MAJKA! Ko god želi da dovede Francuza moraće da ispuni OVAJ USLOV :: Sportal\nKilijan Mbape i majka Fajze Lamari Foto: Stare Slike\nSt. K. - Vest objavljena: 16:53 - 31.10.2021\nKao i u slučaju čuvene majke Adrijena Rabioa, istim putem će i Kilijan Mbape.\nBarem kada su odluke o njegovoj fudbalskom budućnosti. Naime, već duže vreme se govori o odlasku sjajnog Francuza iz Pari Sen Žermena, a kako mu to nije pošlo za rukom pred start sezone, vrlo lako bi moglo da se dogodi - na kraju.\nIako su iz kluba iz grada svetlosti glasno poručili da žele da ga zadrže, supertalentovani fudbaler uporno odbija da potpiše novi ugovor pošto sanja transfer u Real Madrid, i to još od malih nogu. Međutim, zbog jednog detalja, na kojem će insistirati njegova majka možda neki klubovi neće želeti Mbapea u svojim redovima.\nDok Florentino Perez već dve godine radi na tom poslu, i pravi plan kako da 22-godišnjeg fudbalera dovede na "Santijago Bernabeu", u intervjuu za "Parizijen" Kilijanova majka Fajze Lamari otkrila je jedan poseban uslov.\n- Za koga god potpisao, u ugovoru će morati da stoji da ga klub puštaju na Olimpijske igre 2024. godine u Parizu. Igre će biti u njegovom rodnom gradu, a Kilijan strašno želi da nastupi na njima i da osvoji zlato sa Francuskom - rekla je Lamari.\nPošto Pari Sen Žermen nije želeo da pusti Mbapea na Olimpijskim igrama u Tokiju, sada majka to ne želi da se dogodi, već želi da osigura svog sina koji je i sam želi da učestvuje na najvećoj sportskoj smotri.\n- Gledao sam francuske sportiste kako osvajaju medalje u odbojci, rukometu i košarci. I ja želim da osetim to, želim da budem deo francuske reprezentacije 2024. godine. Sa 13 godina sam gledao OI u Londonu i to je bio momenat u kom sam shvatio da želim da budem deo te priče - nedavno je ispričao sam Mbape.\nVIDEO POTEZ KOJI JE ODUŠEVIO SRBIJU Novak Đoković pokazao svima u kakvoj je formi\nEvropski fudbal FK PSŽ Kilijan Mbape Fajze Lemari FK Real Madrid


Od ukupne količine plasiranih kesa u prošloj godini sa aditivima za oksidaciju i biorazgradnju je plasirano 3.912,9 tona kesa, navedeno je u izveštaju Agencije koji je sačinjen na osnovu podata unetih od strane korisnika informacionog sistema.\nMinistar zaštite životne sredine Goran Trivan u izjavi za Tanjug objasnio je da iako su podaci ponekad razliciti rezultati su ohrabrujući jer svi podaci svedoče o tome da na prostoru Srbiji imamo draštično manju upotrebu plastičnih kesa.\n- Na kraju bez obzira koliko smo uvezli sirovine, koliko smo proizveli i distribuirali plasticnih kesa u trgovinske lance i radnje: ključni podatak je koliko je prodato plaštičnih kesa građanima i taj podatak je baziran uglavnom na podacima trgovinskih lanaca a on govori da je nekih 70 posto manje prodatih plastičnih kesa nego u periodu kada nismo imali naplatu kesa - rekao je on.\nOn je građanima zahvalio što razumeju da ne treba kupovati plastične kese i da su cegeri odlična opcija, kojom se štedi i čuva životna sredina.\n- Država i ministarstvo imaju nadležnost da potpuno zabrane proizvodnju plastičnih kesa međutim želeli smo prvo da vidimo da li se razumemo sa trgovinama i građanima i evo: odlično se razumemo - rekao je Trivan.


Ponedeljak, 16.05.2016. godine\nHipertenzija se naziva i „tihi ubica“ jer se kod većine pacijenata simptomi visokog pritiska ne mogu jasno prepoznati pa se bolest otkriva slučajno, najčešće tokom nekog rutinskog pregleda. Zato lekari ističu značaj redovnog merenja pritiska, posebno kada je reč o osobama koje pripadaju visokorizičnoj grupi (dijabetičari, oni sa naslednom sklonošću i sl..).Kada dođe do značajnog povećanja krvnog pritiska, javljaju se prvi simptomi hipertenzije : jaka glavobolja, vrtoglavica, zbunjenost i problemi sa vidom, što ponekad prati i tup bol u grudima, otežano disanje i nepravilni srčani otkucaji, pulsiranje u vratu,grudima ili ušima, a javlja se i krv u mokraći – najčešće samo u tragovima.Hipertenzija simptomi mogu biti i zujanje u ušima (tinitus),kratak dah i brzo zamaranje i pri najmanjim fizičkim aktivnostima(penjanje uz stepenice u višespratnicama i slično).\nSa nastankom hipertenzije povezuju se genetska predispozicija, prekomerna upotreba soli, alkohola i slatkih gaziranih i negaziranih pića, nepravilna ishrana i gojaznost, povišene masnoće u krvi, fizička neaktivnost, godine života, pušenje...\nPromenom loših navika, negovanjem zdravih stilova života, kao i redovnom zdravstvenom kontrolom kod izabranog lekara, može se uticati na faktore rizika u cilju sprečavanja hipertenzije i pratećih komplikacija.\nKаko sprečiti pojаvu povišenog krvnog pritiskа?\n•Ogrаničite ukupаn unos soli nа mаnje od 6 g dnevno\nStаvljаjte mаnje soli u hrаnu i izbegаvаjte skrivene izvore soli kаo što su sаlаme, viršle, pаštete i drugo.\n•Jedite svаkog dаnа bаr pet porcijа voćа i povrćа\n• Izbegаvаjte proizvode bogаte prostim šećerimа i zаsićenim mаstimа\n•Svаkogа dаnа budite fizički аktivni bаr 30 minutа\n•Smаnjite telesnu težinu, ukoliko je to potrebno\n•Prestаnite dа pušite\n•Nаučite dа se efikаsno nosite sа stresom\n•Kontrolišite vrednosti krvnog pritiskа\nUpoznajte svoj krvni pritisak, redovno ga kontrolišite. Ukoliko se o njemu povede računa na vreme, izbeći ćete mnoge komplikacije. Neka zdrav način života bude izbor, zdrav životni stil da bismo bili zdravi i vitalni!!!\nPonedeljak, 25.01.2016. godina\nDeseta Evropska nedelja prevencije raka grlića materice se obeležava od 24-30. januara 2016. godine u cilju podizanja svesti žena o raku grlića materice i načinima prevencije.\n„Dan za zdravlje“ je ovogodišnji slogan kampanje I on će obeležiti potrebu da još jednom apelujemo na naše sestre, majke, ćerke, prijateljice, da u Evropskoj nedelji prevencije raka grlića materice razmišljaju o svom reproduktivnom zdravlju, i da u toku godine odvoje „dan za zdravlje“, kada će posetiti svog lekara i iskoristiti neku od dostupnih mogućnosti prevencije.U Srbiji se ova nedelja obeležava i pod sloganom „Budi odgovorna“ . Kampanja se sprovodi s ciljem da podigne svest žena o značaju redovnih ginekoloških pregleda u prevenciji te bolesti i time utiče na smanjenje visoke stope smrtnosti od raka grlića materice.\nIdeja je da kampanja podstakne žene da budu odgovornije prema svom zdravlju, redovno odlaze na preglede i time spreče nastanak bolesti.\nRak grlića materice, skoro deceniju, predstavlja ozbiljan javnozdravstveni problem u Srbiji. On je drugi vodeći uzrok umiranja među ženskom populacijom u našoj zemlji. Svake godine se u našoj zemlji u proseku registruju 1.244 novoobolele žene od raka grlića materice, dok 482 žena izgubi život od ove vrste raka, za koju sa sigurnošću znamo da pripada grupi najpreventabilnijih. Svakog dana u Srbiji najmanje jedna žena umre, a četiri obole od raka grlića materice. Bolest najčešće pogađa žene od 40 do 59 godina starosti, a veliki broj njih prvi put se obrati lekaru tek kada je bolest uzela maha i kada je izlečenje izuzetno teško. Naročito zabrinjava činjenica da se Srbija i dalje nalazi u grupi evropskih zemalja sa najvišim stopama obolevanja i umiranja od raka grlića materice. Kada je reč o obolevanju od raka grlića materice, Srbija se nalazi na četvrtom mestu u Evropi, posle Rumunije, Litvanije i Bugarske. Nažalost, naša zemlja se po umiranju od ove vrste raka kod žena, nalazi na drugom mestu u Evropi, odmah posle Rumunije.\nJedna od efikasnih mera pravencije je imunizacija protiv humanog papiloma virusa. Imunizacija ne isključuje potrebu za obavljanjem preventivnih pregleda budući da postojeće vakcine ne štite od svih tipova HPV. U Srbiji se od 2012. god. sprovodi organizovani skrining program za rano otrivanje raka grlića materice, koji je besplatan za sve žene starosti od 25 do 64 godine.\nVažno je znati da se skoro svaki slučaj raka grlića materice može sprečiti. Dobro organizovani skrining programi mogu da spreče i do 80% slučajeva raka grlića materice.\nZato budite odgovorne i bar jedan dan u godini posvetite očuvanju svog zdravlja i posetite svog ginikologa!\nRak grlića materice nastaje na do jem delu materice, koji je okrenut prema vagini. Bolest počinje kada se neke ćelije grlića materice promene i počnu nekontrolisano da se umnožavaju.\nPotrebno je nekoliko godina da bi promene na grliću materice izazvane virusnom infekcijom koja dugo traje, prerasle u rak. Redovni pregledi imaju za cilj da promene na grliću materice pronađu rano, pre nego što nastane rak, onda kada mogu lako da se otklone. S tim ciljem Republika Srbija započela je organizovani skrining program za rano otkrivanje raka grlića materice, koji je besplatan za sve žene starosti od 25 do 64 godine .\nVažno je znati da se skoro svaki slučaj raka grlića materice može sprečiti. Iskoristite svoje pravo na zdravstvenu zaštitu i javite se na preventivni pregled kod svog ginekologa.\n„Uz Vašu pomoć, gotovo svaki slučaj raka grlića materice može biti sprečen!”\nDоbrо funкciоnisаnjе imunizаciоnоg sistеmа је јеdаn оd кljučnih еlеmеnаtа zа snаžаn zdrаvstvеni sistеm i priprеmа zеmljе zа budućе јаvnоzdrаvstvеnе izаzоvе.


Izmene u nastavnom planu: manje književnih dela, više časova za obradu emotikona - Zelena učionica\nZamenica direktora Zavoda za unapređivanje obrazovanja i vaspitanja (ZUOV), Dejana Milijić Subić, izjavila je za agenciju Tanjug da je “ograničen jezički izraz jasan problem”.\n“To nije problem samo kod nas, već svuda u svetu gde internet caruje”, izjavila je Milijić Subić.\n“Veliki broj časova biće posvećen razvijanju jezičke kulture i kulture pisanja, obrađivanja emotikona pravim rečima.”\n“Komunikacija ne može biti štetna. To što neko ne radi po pravilima na koje smo mi navikli, ne znači da nije u pravu”, kaže Medar za BiBiSi.\n“Mi treba da obrazujemo decu koja će biti sposobna da u više oblasti stvaraju i rade.”\n“A jezik je sigurno oblast u kojoj se može kreirati i stvarati.”\n“Moramo da napravimo i presek u digitalnoj tehnologiji i kada bismo to uradili, deca bi se našla u nekom vrhu te liste, ukoliko možemo da rangiramo njihova znanja.”\n“Pogledajte recimo Jutjub i to kako deca ‘troše’ svoje vreme, i videćete da oni zapravo kreiraju u multimedijima”, kaže Medar.\nNa taj način će, tvrde u Zavodu, “učitelji i nastavnici imati dovoljno vremena da sa učenicima dobro urade književno delo, a ne da ga samo pretrče”.\n“Meni je potrebno 13 časova srpskog jezika, maternjeg, kao što je to u zapadnim sistemima, ali problem je što mi posle petog razreda dobijamo samo četiri.\nDetaljnije na: B92.net/BBC\nPrvog dana male mature ministar najavio LOV NA VEŠTICE\n3 komentara na "Izmene u nastavnom planu: manje književnih dela, više časova za obradu emotikona\nfebruar 4, 2019 u 6:36 pm\nTako je to kada trend nadvlada razum. Trend na koji se žalite, uzgajate u svojoj “ZUOV bašti digitalizacije života i obrazovanja”, redovno ga “zalivajući” kursevima i seminarima.\nfebruar 5, 2019 u 10:27 pm\nPoštovani/poštovana “B”, emotikone i emodžije nije izmislio ZUOV! Iako bi to bio svojevrstan kompliment. Slikovnu komunikaciju doneo je prvo MMS, pa zatim internet. Ovde je reč o pokušaju bogaćenje rečnika dece koja digitalno opšte. I ovu baštu zaliva opšti svetski trend. Da li je vaš predlog da se pravimo da problem ne postoji?\nfebruar 6, 2019 u 12:01 pm\nO tome na koji način želimo da budemo “kao svet” pisali su umni ljudi mnogo ranije, kritički.\nEvidentno da ništa iz toga nismo naučili.


Miško, Beko, Šojgu! | B92 Blog\nMiško, Beko, Šojgu!\nFilip Mladenović / 07.07.2012. u 00:24\nIvica i Sergej\nOvaj blog sa podnaslovom "Vlada u pokušaju" pišem u grozničavom stanju. Ne zbog aktuelnih vrućina, već zbog groznih saznanja sa jučerašnje konferencije za štampu u Medija centru. Tamo smo od Rodoljuba Šabića i Saše Jankovića čuli da od 4 telefonska operatera u Srbiji samo 1 (jedan) ima instaliran softver za registrovanje "upada" tajnih službi preko interneta u mrežu tog operatera. I taj jedan telefonski operater zabeležio je čak 270 hiljada takvih upada domaćih službi bezbednosti, zvane BIA i VBA, uz "nesebičnu" saradnju i podršku MUP-a. Možemo zamisliti do kojih podataka bi došla preostala tri telefonska operatera!?\nDakle, prisluškuju nas kako im se i koliko im se prohte, bez naloga suda, mimo zakona, uprkos Ustavu Srbije!!!\nNo, vratimo se glavnoj temi bloga: i dalje tvrdim da će novu Vladu Srbije formirati Nikolić i Tadić, tj. SNS i DS, pošto se Flaš Gordon, pardon, Filip Gordon vrati iz predstojeće "radne" posete Beogradu, predviđene za danas i sutra, 7. i 8. jul 2012.\nVlada u pokušaju je klimava agentura domaćih tajkuna i tzv. ruskog faktora. Očigledno je da dva Filipa, Riker i Gordon, raspolažu sa detaljnijim obaveštajnim podacima o sadržajima dve "radne" posete Ivice Dačića Moskvi nakon majskih parlamentarnih izbora. Kako drugačije protumačiti toliku agilnost i upornost SAD zvaničnika tokom poslednjih nekoliko dana u srpskoj prestonici sem zabrinjavajućom bliskošću Ivice Dačića sa "trećim" čovekom Rusije, nedavno izabranim gubernatorom Podmoskovlja Sergejom Šojguom?\nSa padom Asadovog režima u Siriji i sa minimiziranjem uticaja tzv. ruskog faktora u Srbiji SAD i njeni evropski saveznici strateški zaokružuju efekte pada berlinskog zida i dugoročno stabilizuju i pacifikuju ceo Mediteran i jugoistočnu Evropu.\nIstovremeno, imajući u vidu razmere ekonomske krize u Srbiji, EU i SAD, uz sadejstvo MMF-a i Svetske banke, radije će odrešiti kesu za Vladu SNS i DS, nego za onu u kojoj će premijer, pa još i ministar policije biti Ivica Dačić. Sa kamenom oko vrata zvanim Krkobabić!\nNajzad, sa stanovišta ekonomske i političke svrsishodnosti, Srbiji više odgovara tzv. velika koalicija: 8 ministarstava za SNS i 7 ministarstava za DS. Samo takva vlada Srbiju može učiniti ako ne boljom, a ono sigurno ne gorom posle isteka mandata 2016. godine.\nDacic i Sojgu.jpg / 63.53 / KB image/pjpeg\nVlada Srbije, SNS, DS, velika koalicija\nSrđan Fuchs 00:37 07.07.2012\nwelcome to the xxi ct, Miki\nnaravno da se sluškujepri. to se manifestuje tako što čuješ u mobilnom eho dok pričaš. imao si nagoveštaj u poslednjem Betmenu, Kristofera Nolana.\nslušaj, post ti je stvarno nepovezan. ne znam kako se manifestuje tvoja groznica, niti šta si stvarno želeo da kažeš, kako god, obaveza bilo koje buduće vlade Srbije je da prestane da pravi mentole od stanovništva. mislim, ipak smo mi iz Srbije malo iskusniji sa diktaturama od ostalih naroda, lejtli.\nps. ne mo'š se oteti utisku self-love-a kod tebe, sa ovim Filipima iz teksta.\nFilip Mladenović 00:50 07.07.2012\nRe: welcome to the xxi ct, Miki\nUvod je posvećen groznim saznanjima sa konferencije za štampu o razmerama prisluškivanja u Srbiji.\nRazrada je o klimavoj koaliciji SNS-SPS-URS.\nZaključak je o svrsishodnosti tzv. velike koalicije, SNS & DS.\nP.S. Svoje zalihe self-love-a potrošio sam na sjajnom blogu kolege Miloševića o Filipu Vukši i njegovom stradanju zbog posvećenosti boljoj i lepšoj Srbiji.\nexpolicajac 07:14 07.07.2012\nNema eha, dragi prijatelju, tada su veze savršene. Ta "urbana legenda" je dokaz obrazovne tehnološke zaostalosti našeg prosečnog građanina.\nDrago Kovacevic 01:17 07.07.2012\nAj, da kažemo..\nAj, da kažemo da će to biti velika koalicija uz SPS kao priperak..Pisao sam o tome još 29. 02. 2012.\nNego, nije najbitnije to ko sve ima softver. Važna je kažnjivost onih dela koja su van zakona. A vidiš sam...Davinić, slobodan, Šule kupuje pašnjake kod hrama, Goran Knežević gradonačelnik i slobodan, a da niko nije bar objasnio šta bi sa onim "crnim fondom od 200.000 evra", za koje je tvrdio da su DS-ove pare. Da li su to sad njegove, državne, DS-ove ili ničije pare. Čije god da su, morao bi dokazati kako su bile kod njega. Da ne govorimo o koferima, koferčićima, mnogo krupnijim koruptivnim delima i sličnim stvarima.\nOvako, kako je sad, mi sami, bez stranog nadzora odosmo u tri lepe...\nFilip Mladenović 01:28 07.07.2012\nRe: Aj, da kažemo..\nKoferi i pašnjaci I klase usred srpske prestonice samo su "argumenti" koalicionih partnera za uzajamna "ubeđivanja" tokom prego(varanja).\nInače, mi već jesmo u tri lepe... samo što mediji ćute o tome, a marketinški to nije atraktivno. Pored dve podmetnute bombe usred Beograda u razmaku od nekoliko dana!\nfreehand 01:34 07.07.2012\nA kako se to u pravu zove, taj strani nadzor koji ti prizivaš?\nI ko će da potpiše uvođenje toga što prizivaš?\nJel su te i tome otac i stričevi učili?\nSrđan Fuchs 01:36 07.07.2012\nmoram da se pridružim ovome, koji je vama đavo iz ledepea? kakav strani nadzor? jeste vi ozbiljni u tome?\nFilip Mladenović 01:41 07.07.2012\nNe paničite! Nadzor u smislu kao EU ovih dana kontroliše grčke fin. institucije, a ne neki protektorat!\nfreehand 01:48 07.07.2012\nA kako to u smislu EU? Grčka je članica EU. Mi nismo ni članica SAD, ni članica EU, ni članica Ujedninjenog Kraljevstva, na primer.\nKako onda, dragi Filipe?\nIli će možda ipak Drago da nam objasni kako je to zamislio?\nFilip Mladenović 01:56 07.07.2012\nMi smo na putu ka EU, tik iza Crne Gore, sa kojom je pre neki dan, 29. juna EU otvorila pristupne pregovore.\nDrago Kovacevic 02:06 07.07.2012\nAj, ne čudim se ovoj "žutoj" beni - freehendu..no, tebi..Pa mi smo neprekidno pod nadzorom,samo što je on u Tadićevom "zemanu" popustio jer su mu verovali više nego je to bilo normalno.. A on nije znao ni "đe dreši, ni đe veže"...\nA da nije toga nadzora, kakvog, takvog,veruj mi da bi potpuno najebali, mi obični ljudi..\nSrđan Fuchs 02:26 07.07.2012\na da se manemo tih boja i klasifikacija, šta veliš? to mi sada nalikuje kao kada ste upotrebljavali one kovanice srBstvo, i slično, tako sada ove boje. ja bih lično voleo da se ne realizuju vaši scenariji sa sns-ds koalicijom. Filip, međutim, nije objasnio zašto sada odjednom želi da se upravo to desi? to je najgore što može da se desi. ne znam šta Amerika petlja, i šta želi, ali mislim da bi svima trebao da bude cilj očuvanje srpske državnosti. može da se pliva i bez nadzora, odnosno bez apsolutnog nadzora. treba samo malo mozga. morao bi malo da preciziraš kako je to Tadić zloupotrebio naklonost Zapada. da su sve male i prgave zemlje pod nadzorom Amerike, to da, ali Srbija je pokazivala sve, samo ne prgavost, poslednjih godina, na međunarodnom nivou. naprotiv, iskazivala je sklonost ka miru.\nuzgred, kada smo kod Crne Gore, ne znam kako da shvatim ovu ljubav autokrata prema autokratama, i iznenadnu Djukanovicevu ljubav prema Nikolicu?\nDrago Kovacevic 03:51 07.07.2012\nIh, pa stvarno u svojim pitanjima i odgovaraš. Veliš "očuvanje srpske državnosti". Ja sam stvarno za to, valjda to ne bi trebalo dokazivati, ali sve činjenice govore da je to više briga američkih nego naših političara, na žalost. Moderna država traži i unutrašnju modernizaciju kao i učešće u modernim svetskim procesima. To čak moraju raditi Kina i Rusija, a ne Srbija koja je tek polovina Londona ili Pariza. E, ali naši lažu ozbiljne partnere. Pa Rusima kažu, "harašo", Amerima i Njemcima "jes", a na kraju to nije ni "harašo" ni "jes". Ne može tako, pogotovo ne ako smo mi gde jesmo, i pogotovo ne zato da bi se građani Srbije varali zbog jebenog rejtinga. Srbija je na Balkanu, Balkan je u Evropi, sve zemlje oko nas su u NATO ili su kandidati za NATO i EU, sve osim BIH ( a i ona bi bila tamo da nije našega muvanja). Pravimo se kao da Kosovo ne postoji, kao da NATO tamo nije intervenisao, pokrećemo teme o podeli zatvorene pre deset godina i očekujemo da nas neko razume. Za to vreme nam Rusi uzeše sve, samo da bi formalno održali taj privid, a naši političari pokušavajuju "glumiti" Titovu politiku nesvrstavanja iako znaju da je to "prohujalo sa vihorom".\nNe dovodi u sumnju moj patriotizam, no razmisli i pogledaj da se zbog ovakvog odnosa prema stvarnosti - Srbija raspada iznutra. To je tragedija Srđane.\nI da nije "zapada" koji daje umirujuće sredstva, ko zna šta bi bilo. Evo, za tri dana si ima ovde Rikera pa Gordona. Šta misliš zašto...\nDrago Kovacevic 03:54 07.07.2012\nEvo, i ja dva puta...odnosno duplo.\nNo, što god reko, ovaj ti je freehend bez veze I ne mogu reći da je "crven" kad se sa Marsa vidi da je sveže žuti aktivist, "stranačka generacija Jelene Trivan"..ebiga, imam nos za tu priču..\nblogovatelj 05:55 07.07.2012\nVeliš "očuvanje srpske državnosti". Ja sam stvarno za to, valjda to ne bi trebalo dokazivati\nJedan sat i cetrdesetpet minuta je izmedju ova dva citata...\nGosn Kovacevicu, vi ste bili vrlo vazan sraf u entitetu koji je sam sebe nazivao drzavom i koji je neslavno propao.\nZar nije dovoljno upropastiti jednu drzavu za jedan ljudski zivot?\ndragan7557 07:31 07.07.2012\nA ko treba da nadzire te strane nadzornike, koji bi da nadziru nas?\ndragan7557 07:45 07.07.2012\nAlo bre Filipe, a ko kontroliše EU finansije?\nImaš li ti pojma kako funkcioniše EU, ili misliš da u EU goveda nose jaja, a krokodili organizovano gaje jaganjce?\nAko se negde na nepristojan način rasipaju sredstva građana, to je EU birokratija krivih ili pravih krastavaca!\nA znaš li kolika je plata precednika Evropskog Saveta?\nNedeljna € 7.711,00\nDnevna € 1.542,00\nPoređenja radi evo i plate:\nBarac Husein Obama\nGodišnja € 303.030,00\nMesečna € 25.253,00\nNedeljna € 6.051,00\nDnevna € 1.212,00\nI dok Barac Husein Obama rukovodi USofA, čime rukovodi Herr Precednik EU Saveta?\nalselone 07:55 07.07.2012\n.Pisao sam o tome još 29. 02. 2012.\nRodio li se jos jedan covek koji ima ovoliku potrebu da ga proglase za vidovitog?\nDragec, evo priznajem ti, najveci si!\nP.S. - Daj neku dojavu za kladionicu.\ndragan7557 08:07 07.07.2012\nRe: Aj, da kažemo, čopor!\nČini mi se da je ekipa oBstruktora kompletna!\nKao ono reče nsrski na blogu kod Vučka, ako imaš jednu seosku ludu zvanu.........\ndragoljub92 08:12 07.07.2012\nKao ono reče nsrski na blogu kod Vučka, ako imaš jednu seosku ludu zvanu.........cerski\nSrđan Fuchs 08:13 07.07.2012\nnema sumnje, samo objašnjenje\nE, ali naši lažu ozbiljne partnere. Pa Rusima kažu, "harašo", Amerima i Njemcima "jes", a na kraju to nije ni "harašo" ni "jes". Ne može tako, pogotovo ne ako smo mi gde jesmo, i pogotovo ne zato da bi se građani Srbije varali zbog jebenog rejtinga. Srbija je na Balkanu, Balkan je u Evropi, sve zemlje oko nas su u NATO ili su kandidati za NATO i EU, sve osim BIH ( a i ona bi bila tamo da nije našega muvanja). Pravimo se kao da Kosovo ne postoji, kao da NATO tamo nije intervenisao, pokrećemo teme o podeli zatvorene pre deset godina i očekujemo da nas neko razume. Za to vreme nam Rusi uzeše sve, samo da bi formalno održali taj privid, a naši političari pokušavajuju "glumiti" Titovu politiku nesvrstavanja iako znaju da je to "prohujalo sa vihorom".\nne dovodim, svašta, volim da čitam tvoja politička razmišljanja, kada te ne mrzi da pišeš, ima dosta i poučnih sadržaja u tome. samo sam želeo da pojasniš to sa nadzorom, i hvala na objašnjenju. ti, za razliku od Filipa, i objašnjavaš svoje stavove. Filip nešto bubne, tako, pomalo melodramatično, pa zbriše. vidi se da je išao u školu sa Čedom i Biljom Srbljanovičkom.\nne volim ni tu reč, patriotizam, zbog ovog -izma na kraju, odmah ukazuje na neku ograničenost. srpska reč "rodoljublje" je zadovoljavajuća, iako zvuči pomalo arhaično. ali, lepa je, niš' joj ne fali. zaboravio sam, stvarno, na ovaj aspekt diplomatske "klackalice" tokom Tadićeve vladavine, i da me je iznenadilo jako to zaokretanje ka Rusiji, i izigravanje Broza. bojim se da naši političari, trenutno, kakvi su, i ne znaju za drugu politiku osim titoizma. ipak su svi završavali škole u to doba. i te prodaje Rusiji u bescenje zarad održavanja iluzije uticaja, jesu zabrinjavajuće.\ndragan7557 08:15 07.07.2012\nIzvini dragoljube što tebe nisam stavio u prvi tim!\nInače kod nsarskog je to Mrka, a ti bi sigurno da ga zameniš sa tvojom malenkošću?\ndragoljub92 08:17 07.07.2012\nništa,ništa molim i drugi put\nalselone 08:18 07.07.2012\nako imaš jednu seosku ludu zvanu\nfreehand 08:40 07.07.2012\nPa znaš kako, Drago Kovačeviću: takvog je smešnog šarlatana inače teško sresti, pa te treba čuvati.\nNekako mislim da si ti mene sa nekim zamenio, sa kim si se često u Krunskoj na kapiji mimoilazio. Možda si se i sa mnogo njih mimoilazio. Sa mnom, uglavnom, nisi sigurno.\nA voleo bih da sam bio očevidac kad su te glavačke izbacivali.\nAj, ne čudim se ovoj "žutoj" beni - freehendu..no, tebi..\nPitam ja, tako, na slavi, za Svetog Nikolu, kod prijatelja, Kninjane i tvoje sugrađane kojima si bio predsednik i ministar, a bude njih tridesetak - znaju li Draga Kovačevića.\nA kakav je to čovek?\nkaže moj Strajo:\n"Čiviluk, moj Free."\nPitam - što čiviluk?\n"Šešir nosi - čovjek nije."\nTako kaže. A nije bena.\nE sad,možda sam ja bena, ali si ti jedan politikantski nadrišaman i besramni pajac, koji budalesa okolo sa svojim besmislenim proročanstvima.\nNe znam šta ti nisu dali što su ti obećali a ti si zamislio da ti pripada.\nAli takav kakav si možeš da kreneš od sela do sela i da pred zadrugama, uz gajbu prikazuješ svoju tačku.\nSamo pazi da te ne izlemaju ako budeš mnogo dosadan.\nE da, kažu još tvoji Kninjani: najbolji ste ministri bili ti i onaj Rade Tanjga, ministar finansija, jedini čovek kome je u Kninu kafana propala, koliko je stručan i pametan.\ndragan7557 08:56 07.07.2012\nJel' i to iz: "Razmišljanja jednog srpskog vola" od Radoja Domanovića?\nSrđan Fuchs 09:06 07.07.2012\ntaman sam hteo da kažem da nisam previše naklonjen tim vašim šibanjima, ali me je pretekao Free, tako da ništa od ove teme pošto ćete se, valjda, opet pošibati.\njesus christ, čovek, kako se okrenu sve teme od blogera koji ti se ne dopadaju na neki lični fajt?\nalselone 12:10 07.07.2012\nsta je, presusile "fore". Ponovo cu ti reci, posto samog sebe citiras sa pomenutim komentarom - glava ti je slicna al' ja tebe nikad ne bih tako nazvao.\nBonner 13:12 07.07.2012\nTamo smo od Rodoljuba Šabića i Saše Jankovića čuli da od 4 telefonska operatera u Srbiji samo 1 (jedan) ima instaliran softver za registrovanje "upada" tajnih službi preko interneta u mrežu tog operatera.\nTo je vise primer da Drzava ne funkcionise nego da tajne sluzbe nesto rade.\nU zapadnim drzavama EU, izmedju ostalog i Nemacke, na svaki pomen "sumnjivih reci" kao puska, teror, islam, i sl. u toku telefonskog razgovora automatski krece snimanje razgovora i on se dalje analizira i zavisno od sadrzaja upucuje na dalju analizu. Toliko o sluzbama Filipe.\nU Nemackoj je trenutno aktuelna tema unutrasnje tajne sluzbe, u kojoj je bilo propusta prilikom obrade podataka tzv. "Zwickauer" grupe. Izmedju ostalog ova neonacisticka grupa je izvrsila nekoliko napada i ubistava stranaca u toku poslednjih deset godina. U toku istrage je postojalo mnogo indicija da napadi dolaze iz neonacistickih krugova ali je istraga u tom pravcu blokirana i vrlo brzo nakon napada iz Ministarstava objavljivano da nema nikakvih osnova za postojanje neonacisticke pozadine iza tih ubistava. Sve to se desavalo navodno kako se ne bi urusavao ugled Nemacke u svetu, posebno za vreme fudbalskog prvenstva 2006. godine.\nKad se konacno otkrilo nakon vise od deset godina da iza napada stoje neonacisti onda je u tajnoj sluzbi, osam dana nakon otkrica skandala, unisten deo dokumenata vezanih za istrage ovih napada.\nSad parlamentarna Komisija ispituje ove propuste. Covek iz sluzbe koji je unistio ove dokumente kaze da je to ucinio po principu slucajnog uzorka. Ovi iz parlamentarne Komisije naravno ne sumnjaju da je u pitanju samo "budalastina" i slucajnost i u tome ne vide nikakvu losu nameru. Direktor sluzbe je naravno podneo ostavku i to je sve, neko je morao da bude zrtvovan da cela stvar ne bude toliko brutalna.\nToliko o sluzbama. Sto se toga tice Srbija nije izuzetak.\nfreehand 14:54 07.07.2012\nZnaš kako, čovek: ja imam neki stav, kakav-takav, za početak.\nA onda, kad tebe neko nazove benom umesto da odgovori na pitanje,ti njemu i dalje pokazuj svoje fantastično poznavanje ingliša, koje širiš okolo nesebično diljem ovog bloga.\nYeah baby, let's dance, oh yes, yes, yes... Let's give peace a chance, monkey is a businessman, i'm just playing.\nDo you have for me the massage?\nkoksy 17:23 07.07.2012\nHansel 07:47 07.07.2012\nImam utisak da je sve pomalo tema, a ako nije, izvini zbog trola.\nŠta kažeš na spekulacije o Bašanoviću i Mirkoviću kao novom dvojcu na čelu RTS-a - imaju li ikakvog osnova i ako da, pada li ta kombinacija u vodu u varijanti "velike koalicije"?\nappendix 08:49 07.07.2012\nRe: A RTS?\nŠta kažeš na spekulacije o Bašanoviću i Mirkoviću kao novom dvojcu na čelu RTS-a\nNe bi me čudilo ni da Kemiš bude urednik Muzičke redakcije..\nFilip Mladenović 10:38 07.07.2012\nU dubini svih naših vlastodržaca je komunistički gen. Evo, i novokomponovani predsednik se najpre "bacio" na BIA, RTS i NBS, ignorišući politikantski današnji podatak iz jednog dnevnog lista da SVAKOG dana 80 ljudi u Srbiji ostaje bez posla.\nPa to je najmanje 240 ljudskih bića sa brigom više, ako uvažimo činjenicu da prosečno domaćinstvo kod nas ima 3 člana!\nAli, koga to iz naše otupele, alave i neodogovorne političke klase zanima!?\nmili92 10:53 07.07.2012\nИмају људи паметнија посла, чешу се по позадини.\nHansel 12:05 07.07.2012\nŠto da ne, bio je direktor PGP-a devedesetih...\nBudimac 08:38 07.07.2012\nstefan.hauzer 08:55 07.07.2012\ni posle pričaju kako filip ne ume da se zeza :)\nFilip Mladenović 10:41 07.07.2012\nBudimaci posle pričaju kako filip ne ume da se zeza :)\nTo "zezanje" je nastalo posle čitanja najnovijih Vikiliksovih tzv. sirijskih fajlova!\nBudimac 10:52 07.07.2012\nposle pričaju kako filip ne ume da se zeza :)\n'leba ti Filipe, otkrij i meni šta te je iz tih fajlova nagonilo da napišeš\nJel' to neka kreativna destrukcija u pitanju?\nFilip Mladenović 11:06 07.07.2012\nTzv. sirijski fajlovi potvrđuju da je Rusija glavni snabdevač Asadovog režima oružjem.\nNo, bilo bi lepo da objasnite vaše viđenje tog problema, kao i učestalih poseta zvaničnika State departmenta Beogradu.\nBudimac 11:37 07.07.2012\nU jeee... Wow! Razumem ja vrućinu, ali Vikiliks nije bio potreban da potvrdi nimalo nepoznatu ni tajnu činjenicu. Baš kao što Vikiliks nije potreban da nam objašnjava prirodu al-Asadovog režima.\nMnogo zanimljivije u tim fajlovima je da je italijanska Finmeccania prodavala vrlo osetljivu komunikacionu tehnologiju tom režimu, a koliko februara prošle godine su Selex Elsag-ovi (deo Finmeccanice) inženjeri otrčali u Damask da obučavaju sirijske režimlije za upotrebu te tehnologije.\nNisi (smisleno) odgovorio na moje pitanje o dugoročnoj stabilizaciji i pacifikaciji. Da li ti ikad pogledaš u pravcu Bliskog istoka? Iraka? Libije? To je po tebi stabilizovano i pacifikovano?\nFilip Mladenović 11:44 07.07.2012\nGovorim o strateškim ciljevima. Pogledajte koliko se samo za godinu dana promenila politička situacija na Mediteranu, počev od Tunisa, Libije i Egipta pa sada do Sirije!\nzemljanin 12:14 07.07.2012\nOvde je verovatno lakše reći "ok to je bio lapsus - zaboravite" nego da braniš nešto što je blago rečeno neodbranjivo. Mislim, zalagati se za demokratska rešenja i navoditi primere NATO demokratizacije - to ne ide zajedno.\nBudimac 12:22 07.07.2012\nSvaka čast kako ti to farbaš širokom četkom, Filipe. Ma da, ko bi se zamajavao detaljima. Gledam ja, ne brini, sigurno mnogo pažljivije od tebe. [I] naravno samo moj je problem što ne balavim od fascinacije nad fotografijama mastiljavih prstiju\napacherosepeacock 13:04 07.07.2012\nkoliko se samo za godinu dana promenila politička situacija na Mediteranu, počev od Tunisa, Libije i Egipta pa sada do Sirije!\nPre neki dan je Kofi Anan odvalio tugotresnu izjavu da situacija u Siriji preti da uzdrma ceo region.\nEj region, sa koga nam i onako malo i dozirano stizu vesti da je u Iraku eksplodirala 1.467 podmetnuta bomba i ubila do sada ukupno toliko ljudi koliko broji neka omanja drzava, plemenski rat u Libiji, nista manjeg intenziteta protesti u Egiptu nego sto su bili prosle godine sa sve punom medijskom pokrivenoscu sto ove godine niposto nije slucaj (izbori, raspustena skupstina, ko je predsednik, protiv kontrole vojske, pa malo prosarano mrtvim Koptima....)\nPa pretnje Iranu, valjda da se zabetonira onolika nebeska stabilnost minus mucena Sirija koja tu jedina pravi sranja (pa zato treba sa Zapada naoruzavati svakoliku gerilu - stabilnosti radi sta li), tz, tz\nfreehand 20:25 07.07.2012\nPretpostavljam da je nova vlada Egipta, ovakva kakva je bila strateški cilj NATO?\nSa sve strateškom stabilnošču u Iraku i Libiji?\n(izvinjavam se, o drugim zemljama Severne Afrike odavno ništa nisam čuo).\nI samo još jedno pitanje za mudrog Filipa i njegove istomišljenike, a toliko već puta postavljeno: vrednosti, metodi, strateški ciljevi u Saudijskoj Arabiji i Kuvajtu - daj malo nešto o tome, može?\nBudimac 21:12 07.07.2012\nPa ovakava kakva jeste i.e. vladavina vojne hunte sa sve maskaradom demokratije je sasvim u skladu sa ciljevima Amera (i NATO-a. Uzgred, pomalo mi je smešno govoriti o interesima NATO-a -- to mu dođe kao pisati o interesima vazalnih država, recimo Osmanske imperije). Pričalo se o tzv. "turskom modelu", elem Egipćani ga dobili -- model 1980.\nNa ostala pitanja ne očekuj odgovor, naime ni ja ga nisam dobio.\nSamo jedna grupacija mi je odvratnija od konzervativnih intervencionista -- liberalni intervencionisti.\nEL EN 21:19 07.07.2012\nfreehand 21:26 07.07.2012\nMa saće Filip... Nego, poučen iskustvom, ja bih više voleo da ne dobijem odgovor.\nFilip Mladenović 00:10 08.07.2012\nGledao sam nekoliko Libijki, ozarenih što najzad imaju priliku da glasaju!\nSamo te slike, njihove reči i ta lica bili su mi dovoljni da shvatim kako je to osloboditi se diktatora i njegove familije.\nfreehand 00:21 08.07.2012\nOzarene kao one iračke žene kad na pijaci pukne bomba, a njima se deca živa vrate kući?\nIli one Afganke kad više od polovine svatova preživi goste iz helikoptera?\nblogovatelj 01:51 08.07.2012\nI samo još jedno pitanje za mudrog Filipa i njegove istomišljenike, a toliko već puta postavljeno: vrednosti, metodi, strateški ciljevi u Saudijskoj Arabiji i Kuvajtu\nBejah u poseti Otavi, pa obidjoh i gajbu kanadskog premijera. Mislim, nisam svracao na kafu, nego samo prosao kolima da vidim gde covek zivi.\nU najblizem komsiluku su mu ambasade Saudi Arabije i Kuvajta. Mislim da nema blizih komsija, sem generalnog guvernera Kanade.\nBudimac 07:10 08.07.2012\nJesu li pokazivale mastiljave prste?\nBudimac 14:05 08.07.2012\nNaravno, od silne ozarenosti od gledanja ozarenih Libijki koje su eto imale priliku tako ozarene da glasaju, Filip propušta ozarenost drugih libijskih demokrata. Do duše ta ozarenost dolazi od vatre na kojoj pale izborni materijal.\nFilipe preporuči mi tvog optičara i ja bih voleo da vidim region kao stabilizovan i pacifikovan\nFilip Mladenović 01:00 09.07.2012\nRe: Libijski izbori\nAko sam vas dobro shvatio, vi tvrdite da je u Iraku, Libiji i u Avganistanu bilo bolje za vreme Sadama, Gadafija i Talibana!?\nBudimac 01:55 09.07.2012\nNaravno da nisi dobro shvatio, niti sam ja išta slično tvrdio. Tvoja ozarenost te sprečava da mućneš glavom. To pod jedan.\nPod dva, stavljanjem ova tri (vrlo) različita režima i (različite) zemlje u potpuno različitim trenutnim okolnostima u jedno pitanje, pokazuješ ili površnost (to zapravo sigurno) i/ili dobru dozu orijentalizma (vrlo verovatno).\nPitah te za optičara, ali predomislio sam se, plašim se oslepeću od (pri)viđenja stabilnosti i pacifikacije regiona.\nP.S. Sad ozbiljno, Filipe. Bubneš nešto tako hiper glupo i onda to braniš do idiJotizma, sve pokušavajući jeftina podmetanja. Lepo ti gore Zemljanin reče: "Ovde je verovatno lakše reći "ok to je bio lapsus - zaboravite" nego da braniš nešto što je blago rečeno neodbranjivo. Mislim, zalagati se za demokratska rešenja i navoditi primere NATO demokratizacije - to ne ide zajedno."\nFilip Mladenović 13:31 09.07.2012\nFilip MladenovićAko sam vas dobro shvatio, vi tvrdite da je u Iraku, Libiji i u Avganistanu bilo bolje za vreme Sadama, Gadafija i Talibana!?Naravno da nisi dobro shvatio, niti sam ja išta slično tvrdio. Tvoja ozarenost te sprečava da mućneš glavom. To pod jedan. Pod dva, stavljanjem ova tri (vrlo) različita režima i (različite) zemlje u potpuno različitim trenutnim okolnostima u jedno pitanje, pokazuješ ili površnost (to zapravo sigurno) i/ili dobru dozu orijentalizma (vrlo verovatno). Pitah te za optičara, ali predomislio sam se, plašim se oslepeću od (pri)viđenja stabilnosti i pacifikacije regiona.P.S. Sad ozbiljno, Filipe. Bubneš nešto tako hiper glupo i onda to braniš do idiJotizma, sve pokušavajući jeftina podmetanja. Lepo ti gore Zemljanin reče: "Ovde je verovatno lakše reći "ok to je bio lapsus - zaboravite" nego da braniš nešto što je blago rečeno neodbranjivo. Mislim, zalagati se za demokratska rešenja i navoditi primere NATO demokratizacije - to ne ide zajedno."\nStabilizacija i demokratizacija su proces, a ne nešto što se dogadja preko noći.\nI Libija, i Tunis, i Egipat, i Avganistan će sigurno za deceniju ili dve biti politički stabilnije i ekonomski presperitetnije zemlje.\nDa nije bilo gradjanskih pobuna, onoliko žrtava, kao sada u Siriji, sto NATO paktova ne bi mogli ništa da urade!\nBudimac 13:58 09.07.2012\nI jopet mešaš babe i žabe. Nekako si zaboravio u spisak da staviš Irak (za osam meseci će biti 10 godina od "stabilizovanja" tog dela sveta).\nTvoje neznanje i nerazumevanje toga šta se zapravo dešava (a koje se ogleda u tom farbanju širokom četkom), barem u ovom delu sveta na čijim obodima živim, je prosto nenadjebivo, pa je tako i svaka diskusija jalova. (Misleeem, ti si preko Vikiliksa otkrio da je Rusija glavni snabdevač Sirije oružjem )\nEvo ti fotka tipa koji upravo "stabilizuje" Liban, što je u neposrednoj vezi sa dešavanjima u Siriji.\nP.S. Klik na slik iliti slika je link koja vodi na članak. Ne verujem da će taj tekst pomoći tvom razumevanju, ali možda nekom hoće.\nP.P.S. Neću više bušiti balone tvog neznanja. Deset godina prođe dok kažeš keks, inshallah vidimo se na ovom ili nekom drugom mestu.\nmaksa83 21:55 09.07.2012\nEvo ti fotka tipa koji upravo "stabilizuje" Liban,\nBudimac 23:05 09.07.2012\nblogovatelj 00:01 10.07.2012\nMost Novaka i ZZ Topa.\nmilisav68 01:07 10.07.2012\nMeni više liči na Sheikh al-Assir-a.\nfreehand 12:38 10.07.2012\nFilipe, tvoje blogove sam uvek najviše voleo zbog tvog izbora sjajne muzike, majke mi!\nblogov_kolac 08:57 07.07.2012\nSta smo trazili - to cemo i dobiti\nSuvereno pravo svakog naroda na samounistenje je svetinja u svetu, i kada neko cvrsto resi da se upropasti Amerika ga u tome nece sprecavati, vec ce mu cak i "pomoci" ako sem na unutrasnjem planu pocne da pravi veliku stetu i u svom okruzenju.\nNarod koji je promene na bolje prepoznao u jednom Tomislavu Nikolicu i SNS, a "kaznio" Tadica-DS sto je jednom Dacicu dozvolio da bude ministar a preveliki uticaj preneo na "demokratski JUL" u vidu g17, tako sto je svojim glasanjem i neglasanjem omogucio tom istom Dacicu da bude novi premijer a Dinkicu da preskoci cenzus i bude u poziciji Jude da presudi izgled nove vlade - i taj narod sada ocekuje da mu tamo nekakav US zamenik pomocnika ili pomocnik zamenika ispravi sranje koje je sam iracionalno (ali svesno) stvorio???\nKada je o overdoziranju prisluskivanja rec i svih ostalih zloupotreba koja nasa navodno reformisana Sluzba i dalje radi, vec smo dobili prvu reakciju novog predsednika koji nije zadovoljan ni kolicinom ni detaljnoscu podataka koje dobija, pa se bojim da ce ta skandalozna cifra od cetvrt miliona uskoro skociti na cetri kada se vrati "supersluzba" po uzoru na onu iz 90'ih (tacnije do Sablje).\nRusi s nikim ne prave privremene aranzmane, i zainteresovani su samo za one koji bi im odradjivali posao bar koju deceniju, i za takvo nesto sem odgovarajuceg vodje kojeg bi podrzavali na duze staze bez obzira na pogubnost njegove unutrasnje politike, potreban je i odgovarajuci svemocni i revnosni lokalni KGB koji bi efikasno i bez milosti izlazio na kraj sa svim izazovima koje donosi svakodnevnica. Zao mi je g.Filipe sto bas ja moram da vam saopstim tu bolnu istinu, ali eto ispada da ste se vasim silnim angazovanjem za BELE listice vi ustvari ovog proleca indirektno zalagali za BELO-rusiju, kojoj oko dve decenije neograniceno vlada jedna kreatura/karikatura u vidu Lukasenka koja na svakim sledecim izborima uporno samostalno dobija preko 70% narodne podrske zahvaljujuci opstenarodnom drilu sa teorijama zavere i represiji nad oponentima rezima koje sprovodi njihova uDBa.\nA nova vlada je dogovorena jos prvog dana Dacicevog mandatarisanja po formuli 8 preimenovani radikali, 5 SPS i 2 preimenovani g17, a svih ovih sledecih dana vodili su se teski pregovori o tome ko ce dati novog direktora BIA.\nfijumau 09:18 07.07.2012\nRe: Sta smo trazili - to cemo i dobiti\nAjde dajte mu više tu autorsku opciju, ne može čovek da se odbrani od ovih njegovih tepiha po blogovima.\nblogov_kolac 09:42 07.07.2012\nAjde dajte mu više tu autorsku opciju\nGlas razuma kada mu se (i gde mu se) najmanje nadas!\nStEtOc|nA 09:53 07.07.2012\nJeste, jeste, narod je stoka, ne zna ništa, nisu krivi Tadić i co. d.o.o. nego su krivi tajkuni, glup narod koji ne razume političke procese i naravno sile mraka i haosa oličene u Vesni Pešić i belim listićima.\nI tako, pazi da ne promašiš koji blog sa istom pričom.\nFilip Mladenović 10:27 07.07.2012\nViše puta sam u svojim blogovima jasno i glasno rekao da je LAKO SMENLJIVA VLAST u Srbiji jedini način da se oslobodimo pogubnog sindroma VOĐE, proročanski opisanog na početku XX veka iz satiričnog pera Radoja Domanovića.\nTakođe, lako smenljiva vlast je uslov da i u ovom delu Evrope DEMOKRATSKE INSTITUCIJE postanu pravilo, a ne izuzetak!\nA u ovom blogu sam ponovo objasnio zašto bi za Srbiju NAJMANJE zlo bila tzv. velika koalicija, tj. nagodba SNS i DS!\nmili92 10:50 07.07.2012\nИ да се сви самопрогласимо лудима, било би нам много лакше.\ndragan7557 10:52 07.07.2012\nRe: Kurta vs Murta\nFilip Mladenović 11:27 07.07.2012 / *novo\nFilipe ti očigledno nisi shvatio poruku Radoja Domanovića!\nRadojeve Vođe su uvek iste, a smenjivost jednog uslovljava dovođenje drugog, ne-potpuno istog, koji se pričinjava manje zlo.\nKada ljudima ne bude trebao Vođa može doći do nekih promena, a dotle Vođa, po mogućstvu na crvenom tepihu, a po carskom feudalnom protokolu, sa carskim platama i privilegijama.\nFilip Mladenović 11:08 07.07.2012\nU društvu sa lako smenljivom vlašću pomenuo sam i DEMOKRATSKE ISTITUCIJE.\nJedno bez drugog nikako ne ide!\ndragan7557 11:23 07.07.2012\nSve mi se čini da su te institucije ono što se naziva birokratskim strukturama vlasti, makar nosile i titulu NGO, koje su po svojoj prirodi produkt birokratske svesti učmalog društvenog poretka.\nJednostavno predstavnička "demokratija" ne funkcioniše, bez obzira na smenjivost Voždova. Vođe upravljaju birokratskim aparatom, a ne narodom, koji u tzv. izbornoj demokrataiji, ima samo pravo glasa, i ništa više.\nKako vidimo na blogu, narod nema čak ni pravo kupanja na Adi, van od strane Vlasti, određenog vremena, ako se to vlasti ne sviđa.\nFilip Mladenović 11:33 07.07.2012\nOvaj blog sam počeo informacijom sa konferencije za štampu predstavnika dve demokratske institucije, koje dobro obavljaju svoje poslove: zaštitnika građana Saše Jankovića i poverenika za informacije od javnog značaja Rodoljuba Šabića.\nJoš kada bi DRI (Državna revizorska institucija) bila kadrovski ojačana, ove tri demokratske institucije bi dale nadu da će u Srbiji nešto krenuti na bolje!\nEL EN 13:22 07.07.2012\nDoboro si ti poceo, ali krene to tamo amo...\nRanije oko nadzora, koga stranci nadziru,\npa političare valjda, bivsi predsednik je otisao\npa treba sada upostaviti nadzor.\nSto gospoda iz Amerike dolaze, pa pored ovog\noko nadzora , po meni najvise zbog Kosova,\njer ako se setite Dacicic je dosta toga pricao\noko Kosova. A cini mi se da je izvesno da ce biti\nJedno pitanje je stvarno dobro pokrenuto,\nko zaista pravi vladu, odnosno utice ko\nće da je pravi. Da li su to rezultati izbora\nili su oni totalno nebitni.\nInace ovo oko LAKO SMENJIVE VLASTI\nmi se sviđa ali praksa je nesto druga.\nI zbog toga mislim da nije dobro\nda DS bude u vlasti . U procesu\nčiji je cilj doći do lako smenjive vlasti\npa upravo je onemogućiti prethodne nosioce\nda ponovo budu. Pa Vesna Pesic je sustinu\nnavela pa se interesnim grupama nije svidelo.\nI to mislim da je glavni razlog da DS ne bude u vlasti\nposto DSS zbog nutralne plitike ne moze\npo zapadnim mentorima da bude u vlasti.\nTako da ovo sada izgleda iznuđeno resenje.\nblogov_kolac 13:05 08.07.2012\nAman covece, zar si ti stvarno slep kod ociju? Slavis princip smenjivosti vlasti na primeru dobijanja pune vlasti onih koji su prethodno kada su imali punu vlast na sve moguce i nemoguce nacine odrzavali na toj vlasti, a kada su konacno po prvi put morali da se odreknu malo veceg kolaca vlasti izgubivsi nekoliko krupnijih gradova i opstina na lokalnom nivou pola Srbije je po zimi moralo mesecima da demonstrira da bi se priznali ti rezultati, a kada su izgubili predsednicke izbore odlucili su da zapocnu gradjanski rat u Srbiji, samo sto 5.oktobra vojska i policija nisu poslusali suluda naredjenja koja su dobili.\nJa se takodje slazem da je princip smenjivosti bitan, kao sto se recimo i slazem da (skoro) svaki povratnik iz zatvora zasluzuje novu sansu da se reintegrise drustvo, ali to ne znaci da cu da aplaudiram ako saznam da je u ime tog principa "druge sanse" neko poceo pravosnazno osudjivane piromane da zaposljava po benzinskim pumpama ili pedofile po obdanistima!?\nA ako bas hoces da znas, najveci udarac za princip lake smenjivosti vlasti bilo bi ono sto ti predlazes da dve najvece stranke u zemlji na skoro svim izborima od 2000 naovamo (SNS=SRS) pocnu medjusobno da prave koalicije. To je pravo obesmisljavanje politicke scene.\nmili92 10:48 07.07.2012\nМишко, Беко, Шојгу, ...\nСрбија до Токија. А и шире!\nmangobloger 10:49 07.07.2012\nprevise stvari si pokusao da objedinis ovde, i post je malo haotican. Previse tema u ne bas skladnom ``sastavu``.\nBonner 12:53 07.07.2012\nBlam i sramota\nSamo takva vlada Srbiju može učiniti ako ne boljom, a ono sigurno ne gorom posle isteka mandata 2016. godine.\nFilipe, takva Vlada Srbiji nece doneti nista novo sto dosad nije donela.\nPotvrdu za to dobio sam upravo sa "najviseg mesta" na Krsticevom blogu. Banovanjem.\nKao da im je neko drugi kriv sto se blamiraju do iznemoglosti.\nToliko o velikoj Vladi i koalicijama.\nBonner 13:16 07.07.2012\nTajne sluzbe i snimanje\nSad parlamentarna Komisija ispituje ove propuste. Covek iz sluzbe koji je unistion ove dokumente kaze da je to ucinio po principu slucajnog uzorka. Ovi iz parlamentarne Komisije naravno ne sumnjaju da je u pitanju samo "budalastina" i slucajnost i u tome ne vide nikakvu losu nameru. Direktor sluzbe je naravno podneo ostavku i to je sve, neko je morao da bude zrtvovan da cela stvar ne bude toliko brutalna.\napacherosepeacock 13:27 07.07.2012\nRe: Tajne sluzbe i snimanje\nU Nemackoj je trenutno aktuelna tema unutrasnje tajne sluzbe, u kojoj je bilo propusta prilikom obrade podataka tzv. "Zwickauer" grupe\nNa Dojce Vele je, pored ostalog, u clanku iznesen i podatak o finansiranju te grupe od strane tajne sluzbe.\nBonner 13:33 07.07.2012\nDa, radi se o finansiranju dousnika i tzv. ubacenih ljudi, ali se tu postavlja pitanje kakvi su dousnici bili u pitanju, ko ih bira, kako se biraju, da li oni zaista rade u interesu drzave ili vise simpatizuju sa neonacizmom i rade u interesu neonacistickih partija i grupa. A drzava ih za to jos i placa!\nBonner 13:53 07.07.2012\nNa Dojce Vele je, ...\nA problem sa Deutsche Welle i ostalim medijima je sto u vreme napada nisu bas istrazivali i objavljivali demantije porodica zrtava da se ne radi o kriminalnim grupama i mafijaskim obracunima nego da iza svega stoje neonacisti. Nego su svesrdno prihvatali zvanicna drzavna saopstenja i besomucno razradjivali i spinovali teorije o mafijaskim obracunima vlasnika gyros-kioska.\nNajcesce je sve to jedna te ista kuhinja.\nSveti Sava i nesveti Stefan (Šarić) (139)


U Čačku koronom zaražene trudnice i porodilje - Ozonpress :: internet portal\nNa odeljenju ginekologije čačanske Opšte bolnice hospitalizovano je pet pacijentkinja sa pozitivnim PCR testom, od kojih su dve trudnice i tri žene koje su se tek porodile.\nU kovid paviljonima bolnice ukupno je smešteno 106 pacijenata, devet više nego prethodnog dana,a u respitornom centru smešteno je 12 obolelih, a troje je u izrazito kritičnom stanju priključeno na mehaničku ventilaciju.\nU minulom danu primljeno je dvanaest osoba koji imaju simptome infekcije koronavirusom, a dvoje je upućeno na kućno lečenje.\nPreminule su dve Čačanke starosti 56 i74 godine.\nOd 295 obrađenih uzoraka, pozitivno je 49 osoba iz Čačka, 21 iz Gornjeg Milanovca, 19 iz Ivanjice i 6 iz Lučana.\nJuče je revakcinisano 7, a vakcinisano 1037 lica. U prijemno – trijažnoj ambulanti čačanske bolnice obavljena su 102 pregleda, od kojih je bilo 50 prvih.\nLaki 10/03/2021 u 21:35 Odgovorite\nMogao bi Milun da im organizuje koncert Crvene jabuke. Mislim, kad može Vesić, zašto ne i Mozgonja?


eKapija | Znate li da tumačite deklaracije na prehrambenim artiklima?\nIzvor: Tanjug | Sreda, 07.02.2018.| 09:51\nRazlog za ovakvu politiku leži u nameri da se potrošači informišu o nutritivnoj vrednosti proizvoda i naprave zdravije izbore kad je u pitanju hrana, objašnjava se u tekstu koji potpisuje tim profesora sa Odseka za ishranu i dijetetiku sa Univerziteta u Gani, a koji prenosi list Daily Graphic.\nTreći odeljak sadrži napomenu o dnevnim vrednostima za ishranu koja sadrži 2.000 i 2.500 kalorija. Ova napomena pruža informacije o preporučenom unosu važnih hranljivih materija kao što su masti, natrijum i vlakna. Nalazi se samo na proizvodima u većim pakovanjima i ne menja se od proizvoda do proizvoda.\nOno od čega treba početi pri čitanju nutritivne deklaracije jeste veličina porcije i broj porcija u pakovanju. Te informacije se nalaze odmah ispod naslova Nutritivni podaci.\nDnevna vrednost u procentima (%DV) služi da se utvrdi da li porcija hrane sadrži mnogo ili malo određenog hranljivog sastojka za osobu čiji dnevne energetske potrebe iznose 2.000 kalorija.\nSistem deklarisanja na prednjoj strani pakovanja (FOP) koristi shemu boja na semaforu da bi upozorio potrošače o količini hranljivih materija (koje treba konzumirati umereno) u prehrambenim proizvodima.\nUniverzitet u Gani\nhranljiva vrednost proizvoda\nkalorijska vrednost proizvoda\npreporučeni unos hranljivih materija\nenergetska vrednost proizvoda


Hajduk opet teško kažnjen! Nastradao i Stanko Jurić - Večernji.hr\nHajduk opet teško kažnjen! Nastradao i Stanko Jurić\n25. 04. 2019. u 13:20 3 komentara 1513 prikaza\nHajduk je kažnjen jednom utakmicom bez gledatelja, odlučio je disciplinski sudac Alan Klakočer.\nNogometaš Hajduka Stanko Jurić kažnjen je novčanom kaznom u iznosu od 5.000 kuna jer se nakon utakmice s Rijekom na Poljudu popeo na tribinu i pjevao pjesmu u kojoj se vrijeđaju gosti. Hajduk je kažnjen jednom utakmicom bez gledatelja, odlučio je disciplinski sudac Alan Klakočer.\n"Na utakmici Hajduk-Rijeka u više navrata od strane navijačke skupine Torcida na sjevernoj tribini stadiona evidentirano je paljenje preko 40 pirotehničkih naprava, a posebno u periodu od 67.-76. minute kada su upaljene 33 baklje pri čemu ih je šest ubačeno na tartan stazu te su zapaljene dvije sjedalice na tribini. Također, u više navrata tijekom utakmice na sjevernoj tribini stadiona evidentirana su skandiranja neprimjerenog i rasističkog sadržaja. Zbog prekršaja iz članka 67. i 88. DP HNS-a i učestalog ponavljanja istih na prvenstvenim utakmicama u tekućem prvenstvu HNK Hajduk je kažnjen odigravanjem prve sljedeće prvenstvene ili kup utakmice (nakon konačnosti odluke) bez prisutnosti gledatelja na Gradskom stadionu Poljud i novčanom kaznom u iznosu od 70.000 kuna", stoji u objašnjenju.\nVELIKA REPORTAŽA BBC: U Splitu su ogorčeni. Ono što je bio Beograd, sada je Zagreb\n>> Pogledajte slavlje dinamovaca nakon novog naslova\nKljučne riječi Stanko Jurić Hajduk\nOvi varito su ziva komedija\n5.000.kn za govor mrznje? Pa di je sad FARE i ine organizacije koje redovito prijavljuju Dinamo i reprezentaciju? Šimunic je za govor mrznje dobio 10 tekmi zabrane


Vijeće najviše zanima ispunjavanje ciljeva i uslova\nLideri političkih stranaka u BiH izlagali su danas, za razliku od prethodnih sastanaka, pojedinačno pred političkim direktorima Vijeća za implementaciju mira svoje poglede na aktuelnu situaciju u BiH.\nDirektor sektora za komunkaciju Ureda visokog predstavnika Frane Maroević izjavio je da članove Vijeća najviše zanimaju ispunjavanje pet ciljeva i dva uslova, te ustavne promjene u BiH:\n„Što se tiče pet plus dva, mogu vam reći da OHR je sad pri kraju popisa imovine, znači proces prikupljanja podataka se završava i očekujemo vrlo skoro da ćemo imati kompletnu listu koju ćemo moći predati i domaćim institucijama kako bi oni krenuli u političku odluku i postigli dogovor koji je potreban za rješenje ovoga pitanja. Što se tiče ostalih pitanja, biće rasprave o ustavnim promjenama, usklađenost s Evropskom konvencijom o ljudskim pravima, o boljem funkcioniranju institucija u BiH. Također, Vijeće za implementaciju mira upravo pita političke lidere kako oni vide da se bolje uspostave institucije, da bolje funkcioniraju ka ispunjenju evropskog puta. Biće govora i o pitanju Mostara, krize u Gradskom vijeću, koje je danas jedno od gorućih pitanja“, rekao je Maroević.\nPredsjednik SDA Sulejman Tihić, koji je među prvima završio sastanak, pozvao je članove Vijeća za implementaciju mira da podrže butmirski proces, odnosno paket:\n„Jer to znači dobro za BiH. To ne mijenja unutrašnju strukturu odnosa u BiH, ali jeste poboljšanje. Omogućava efikasnije, funkcionalnije institucije BiH. To nije loše ni za Srbe, ni za Hrvate, ni za Bošnjake - svi ovdje stvarno dobijamo", objasnio je Tihić.\nPo izlasku sa sastanka sa članovima Vijeća za implementaciju mira, lider SNSD-a Milorad Dodik ponovio je ranije poznate stavove svoje njegove stranke, prije svega o neophodnosti zatvaranja Ureda visokog predstavnika.\n„Ja sam im rekao jasno da ukoliko visoki predstavnik nametne bilo šta, bez obzira kako će to objašnjavati, mi ćemo se tome suprotstaviti, odbiti, organizovati javno izjašnjavanje ljudi u RS.“\nVijeće za implementaciju mira razgovore sa bh. političarima završava sutra, kada će izdati i zvanični dokument sa preporukama za rješavanje problema u BiH.


Vulin: Policija akcijom u Velikom Trnovcu pokazala da se zakon sprovodi u svakom delu Srbije - Kosovo Online\n27. Januar 2022. • 11:24\nMinistar unutrašnjih poslova Aleksandar Vulin razgovarao je danas sa pripadnicima Službe za borbu protiv droga, koji su presekli još jedan lanac krijumčarenja marihuane iz Albanije prema Srbiji i na teritoriji Velikog Trnovca zaplenili 300 kilograma ove droge, prenosi Ministarstvo unutrašnjih poslova.\n„Pripadnici Službe za borbu protiv droga su zaplenom 300 kilograma marihuane u Velikom Trnovcu i hapšenjem narko-dilera presekli još jedan lanac trgovine narkoticima. Ovom uspešnom akcijom zaplene droge u Velikom Trnovcu, srpska policija je, još jednom, pokazala da ne postoji ni jedno mesto, grad ili selo u Srbiji u kome se zakon ne primenjuje i ne sprovodi. Srpska policija je pokazala da zakon važi u svakom delu naše zemlje i da niko neće moći da naše zakone zaobiđe i izbegne", istakao je ministar Vulin.\nDodao je da Srbija nije i neće biti tržište marihuane, kao niti bilo koje druge droge.\n"Srbija nije i neće biti sigurno mesto za prodaju narkotika niti sigurno mesto za njihovu dalju distribuciju. Ovom zaplenom zadat je još jedan udarac narko-mafiji, pri čemu je srpska policija neumoljivo pokazala kako se staje na put onima koji bi da truju našu decu“, poručio je ministar unutrašnjih poslova Aleksandar Vulin.\nVulin naglašava da zadatak koji im je postavio predsednik Srbije, oni uporno ispunjavaju.\n„Predsednik Srbije Aleksandar Vučić dao nam je jasan zadatak da se obračunamo sa narko-mafijom. Mi taj zadatak svakodnevnom tvrdoglavom i upornom borbom ispunjavamo. Borimo se za stabilnu, sigurnu i jaku Srbiju, za to da naša deca imaju bezbrižnu budućnost. Naša država posebno ceni trud i rad profesionalnih i časnih policajaca, koji se svakodnevno, rizikujući sopstveni život, bore protiv trgovine narkotika", poručio je ministar policije Vulin, istakavši da je ova akcija još jedna pobeda i veliki uspeh srpske policije u borbi protiv droge.\nAleksandar Vulin Ministarstvo unutrašnjih poslova Srbija droga marihuana\nPetoro uhapšenih, oduzeto preko devet kilograma marihuane\nPripadnici Kosovske policije, prilikom pretresa u selima Beč i Brovina, kao i u centru Đakovice, uhapsili su pet osoba zbog sumnje za gajenje i distribuciju opojnih droga, prenosi Reporteri.\nU Nišu zaplenjeno 520 kilograma marihuane, droga stigla sa Kosova\nNa prelazu Vrbnica zaplenjeno više od kilograma marihuane, uhapšene dve osobe